ኢትዮጵያ እንደአገር፤ ሕዝቧ እንደ ዜጋ ባለፉት መልካም ዕሴቶችና ግንኙነቶች ላይ በመመሥረት ወደ ተሻለ የዕድገትና የብልጽግና ጎዳና እንድታመራ ብሩኅ ራዕይ ያላቸው ዜጎች ይህን ለኢትዮጵያና ኢትዮጵያዊነት መነጣጠያና መጠፋፊያ የሆነውን አዋጅ እንዳለፉት የከሸፉ አዋጆች ሁሉ ማክሸፍ ይጠብቅብናል። ከሁሉም በላይ በአዲስ አበባና በአካባቢዋ የሚኖሩ የዐማራ እና ሌሎች ነገዶች ከኦሮሞ ወንድም እህቶቻችን ጋር የነበረውን መልካም ግንኙነት በዚህ አዋጅ የተነሳ እንዳናደፈርሰው ልዩ ጥንቃዌ ልናደርግ ይገባል። በዚህ አዋጅ በመሠረተ ሀሳቡም ሆነ በአፈጻጸሙ ላይ የሚነሱ ችግሮች ሁሉ የትግሬ ወያኔ እንጂ፣ የኦሮሞው ነገድ እንዳልሆነ ከወዲሁ በቂ ግንዛቤ ልንጨብጥ ይገባል። በተመሳሳይ ሁኔታ፣ የኦሮሞ ወንድሞችና እህቶች፣ኢትዮጵያና አዲስ አበባ የማንም ሳይሆኑ፣ የሁሉም ኢትዮጵያውያን አገር እና ዋና ከተማ መሆናቸውን አምነው፣ በነበረን መልካም ግንኙነቶቻችን ላይ በመመሥረት ወደ ተሻለ ዕድገት ልናመራ የምንችልበትን ሥልት በመቀየስ፣ የአገራችንና የሕዝባችን ጠላት የሆነውን የትግሬ ወያኔ አገዛዝ ከሕዝባችን ጫንቃ ላይ መንጭቀን ለመጣል በኅብረት ልንነሳ ይገባል።
